**Էդիթ Մոդ Հալլ** (անգլ.՝ Edith Maud Hull, ի ծնե՝ **Հենդերսոն**,անգլ.՝ Henderson, օգոստոսի 16, 1880(1880-08-16), Լոնդոն, Մեծ Բրիտանիայի և Իռլանդիայի միացյալ թագավորություն - փետրվարի 11, 1947(1947-02-11) կամ փետրվարի 14, 1947(1947-02-14), Hazlewood, Hazlewood with Storiths, Կրեյվան, Նորդ Յորքշիր, Նորթ Յորքշիր, Անգլիա, Միացյալ Թագավորություն), բրիտանացի գրող։ Գրել է սիրավեպի ժանրում։ Նրա ամենահայտի ստեղծագործությունն է դարձել «Շեյխ» վեպը, որը հրատարակվել է 1921 թվականին և միանգամից դարձել բեսթսելլեր։

Անձնական կյանք
--------------

Էդիթ Մոդ Հալլը ծնվել է 1880 թվականի օգոստոսի 16-ին Լոնդոնի Համպստեդ թաղամասում։ Ծնունդով նյույորքցի լիվերպուլյան նավատեր Ջեյմս Հենդերսոնի և Քեթի Թորնի դուստրն էր։ Մանկության տարիներին շատ է ճանապարհորդել ծնողների հետ, այցելել է նաև Ալժիր. այդ երկրում էլ ծավալվում են նրա ստեղծագործությունների սյուժեները։

1899 թվականին Էդիթն ամուսնացել է շինարար-ինժեներ և խոզաբույծ Պերսի Ուինսթենլի Հալլի հետ։ Զույգը 1900-ական թվականների սկզբին տեղափոխվել է Հալլի կալվածք, որը գտնվում էր Դերբիշիրում։ Ծնվել է նրանց դուստր Սեսիլ Ուինսթենլին։

Գրողը եղել է փակ անձնավորություն և չի փնտրել մամուլի ուշադրությունը։ Նա մահացել է 66 տարեկան հասակում՝ 1947 թվականի փետրվարի 11-ին Դերբիշիրի Հազելվուդ քաղաքում։

Գրողի կարիերա
-------------

Հալլը գրել սկսել է այն ժամանակ, երբ ամուսինը կռվելիս է եղել Առաջին համաշխարհային պատերազմում:Նրա առաջին ստեղծագործությունը՝ «Շեյխը», հրատարակվել է 1919 թվականին Անգլիայում և շատ արագ ձեռք է բերել համաշխարհային ժողովրդականություն՝ ներառվելով 1921 և 1922 թվականներին Ամերիկայում ամենավաճառվողների տասնյակում։ Ընդհանուր առմամբ, ամբողջ աշխարհում վաճառվել է ավելի քան 1,2 միլիոն օրինակ։ 1921 թվականին Paramount Pictures ընկերությունը նկարահանել է վեպի կինոտարբերակը, իսկ ֆիլմում նկարահանված Ռուդոլֆ Վալենտինոն համր կինոյի պատմության մեջ մնացել է որպես մեծագույն «սիրեկաններից» մելը։ 1923 թվականին վեպն ունեցել է ավելի քան 100 հրատարակություն։ Չնայած Հալլի ստեղծագործությունն անապատային ռոմանտիկայի ժանրում առաջինը չէր. այդ ժանրում արդեն ստեղծագործել էին Ռոբերտ Հիչենսն ու Քեթլին Ռոդոսը, սակայն Հալլի վեպն առավել հաջողվածն էր և ամենամեծ ազդեցությունն ունեցավ հետագա գրողների վրա։

Հալլը շարունակել է գրել ընդհուպ մինչև 1930-ական թվականները։ Հսկայական հաջողություն է ունեցել նրա «Շեյխի որդիները» վեպը, որը հրատարակվել է 1925 թվականին, ինչպես նաև դրա էկրանավորումը՝ *Շեյխի որդին* ֆիլմը, որում նորից նկարահանվել է Վալենտինոն։

Իր կյանքի վերջին տարիներին գրողը ափսոսանք է հայտնել, որ շատ փոքր գումարով է վաճառել իր վեպերի էկրանավորման իրավունքը։

Ստեղծագործություններ
--------------------

### Սագա Շեյխի մասին

1. *Շեյխ (The Sheik)*, 1919
2. *Շեյխի որդիները (The Sons of the Sheik)*, 1925

### Այլ վեպեր

* *Արևելքի ստվեր (The Shadow of the East)*, 1921
* *Անապատի բուժարարը (The Desert Healer)*, 1923
* *Սանձող առյուծ (The Lion-Tamer)*, 1928
* *Սահարայի գերին (The Captive of the Sahara)*, 1931
* *Սարսափելի երևութների անտառ (The Forest of Terrible Things)*, 1939 (ԱՄՆ անվանումը՝ Ջունգլիների գերին)

### Հուշագրություններ

* *Արշավ Սահարայում*, 1926 (դստեր՝ Սեսիլի հետ լուսանկարներով)

Ծանոթագրություններ
------------------

1. 1 2  Babelio (ֆր.) — 2007.
2. 1 2  Internet Movie Database — 1990.
3. 1 2 3  "Hull, Edith Maud (1880–1947)" Archived 2016-03-04 at the Wayback Machine.. AIM25 website.
4. ↑  "Papers of Edith Maud Hull". The National Archives. (U.K. website)
5. 1 2  Teo, Hsu-Ming. "Historicizing *The Sheik*: Comparisons of the British Novel and the American Film". *Journal of Popular Romance Studies.*
6. 1 2  Sergeant, Amy. "E M Hull Homepage". Women in Silent British Cinema website.
7. ↑  Teo, Hsu-Ming. *Desert Passions: Orientalism and Romance Novels*
8. ↑  Melman, Billie. *Women and the Popular Imagination in the Twenties: Flappers and Nymphs*. (New York: St. Martin’s Press, 1988).

Գրականություն
-------------

* Mao, Douglas and Rebecca L. Walkowitz, eds. *Bad Modernisms*. Durham: Duke University Press 2006.

Արտաքին հղումներ
----------------

* E. M. Hull Remembered
* The Sheik and The Shadow of the East Part of the PublicBookshelf online romance novel collection
* The Women's Library Archives, which contains "Books and papers relating to EM Hull Archived 2012-08-26 at the Wayback Machine."

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Գուտենբերգ նախագիծ |
|  |
| Բառարաններ և հանրագիտարաններ | Օքսֆորդի կենսագրական |
|  |
| 

|  Չափորոշչային վերահսկողություն |
| --- |
|  |
| BIBSYS: 90221842 · GND: 1061715485 · ICCU: CUBV083737 · ISNI: 0000 0000 6631 736X · LCCN: n81003611 · SUDOC: 17043642X · VIAF: 79515447 · WorldCat VIAF: 79515447 |

 |

 |